Document ID: 32004D0158

Komisijos sprendimas
2004 m. vasario 16 d.
iš dalies keičiantis Sprendimo 92/216/EEB nuostatas dėl koordinavimo institucijų sąrašo paskelbimo
(pranešta dokumentu Nr. C(2004) 390)
(tekstas svarbus EEE)
(2004/158/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/428/EEB dėl prekybos varžyboms skirtais arklinių šeimos gyvūnais ir nustatanti dalyvavimo varžybose sąlygas [1], ypač į jos 4 straipsnio 3 dalį,
kadangi:
(1) Pagal taisykles, priimtas siekiant įgyvendinti Direktyvos 90/428/EEB 4 straipsnį, kiekviena valstybė narė turėtų visų pirma paskirti koordinavimo instituciją, atsakingą už reikiamų duomenų rinkimą.
(2) 1992 m. kovo 26 d. Komisijos sprendimas 92/216/EEB dėl duomenų apie arklinių šeimos gyvūnų varžybas, nuodytas Tarybos direktyvos 90/428/EEB 4 straipsnio 2 dalyje, rinkimo [2] numato tokių institucijų sąrašą skelbti Oficialiojo leidinio C serijoje.
(3) Atrodo, kad suinteresuotų visuomenės atstovų informavimo tikslais veiksmingiau šį sąrašą skelbti Komisijos tinklavietėje.
(4) Todėl reikėtų atitinkamai iš dalies pakeisti Sprendimą 92/216/EEB.
(5) Šiame sprendime numatytos priemonės atitinka Zootechnikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/216/EEB 1 straipsnio antra dalis pakeičiama taip:
"2. Kiekviena valstybė narė nurodo Komisijai pagal 1 dalį paskirtos koordinavimo institucijos pavadinimą ir adresą. Remdamasi pateikta informacija, Komisija sudaro koordinavimo institucijų sąrašą. Šis sąrašas bus skelbiami šioje tinklavietėje:
http://forum.europa.eu.int/Public/irc/sanco/vets/information"
.
2 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 16 d.

Labels: 12
0
6